钦定古今图书集成/理学汇编/经籍典/第082卷 > 宋郑樵奥论 > 《大象之义》
## 钦定古今图书集成/理学汇编/经籍典/第082卷 > 宋郑樵奥论 > 《大象之义》

宓羲之始画八卦也，特示人以象而已，而理与数皆
不系焉。故《系辞》十三卦之制作，无非观象于《易》而为
之。即离之象而为网罟，即涣之象而为舟楫，即乾坤
之象而为衣裳，即《大壮》之象而为宫室可也。至夫子
以天地山泽风雷水火八者，尽六十四卦之象。夫子
取名不一，有以气言者，《泰》《否》也；有以理言者，《损》《益》也；
有以物言者，《井》《鼎》有以形言者，《噬嗑》有取名于画者，
刚浸长为二阳之《临》，柔浸长为二阴之《遁》。有取名于
字者，《咸》，感也，无心以感天下谓之《咸》。《兑》，说也，说民之
道不以言，故谓之《兑》。有取爻之动，柔进而履刚，故谓

欲以八者之象而尽之，使皆明出地上，《晋》地中生木，
《升》山下出泉，《蒙》火在天上，大有可也。而震坎为屯为
解，则曰“云雷屯，雷雨作解。”震离为雷电，《丰》亦为雷电
《噬嗑》。盖为云为雨者，《屯》解也。欲明屯者，难之未解，故
谓之云雷。欲明解者，难之已解，故《易》为雷雨。《丰》取象
于明以动，《噬嗑》取义在于颐中有物，皆不在于雷电，
故均谓之“雷电”，不以上下别也。以至坎下兑上而为
《困》，分明取于泽中有水。今曰“泽无水，困”，盖非无水，不
足见困之义，虽以有为无亦可也。圣人言象如斯而
已矣，何尝泥于一象而不知变哉？故颐中有物谓之
《噬嗑》，而“日中为市”亦取之《噬嗑》。飞鸟之象谓之《小过》，
而杵臼之制，亦取诸《小过》。干为龙，而震亦谓之龙；坤
为马，而干亦为马。是知不可以一端求，一节取也。大
抵《易》具万象，不特如《系辞》所述十三卦制作而已。如
井田之法取于《师》，封建之法取于《比》，禘祫之礼取于
《观》，作乐取于《豫》，宗庙取于《涣》，触而长之。《易》具万象，则
一卦不止于一象，如此可以类推矣。